Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 532/12/8803	Košice II, 25.3.2013
EEČ : 2-64-97-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX, Slovensko
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 869,34 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: Košická XXXXX, ul. XXXXX, 040 01 XXXXX, číslo účtu XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou XXXXX/2012.
V trestnej veci vedenej za prečin poškodzovania cudzej veci podľa § 245 ods. 1 Trestného zákona, ktorého sa mal dopustiť obv. XXXXX  na tom skutkovom základe, že v Košiciach, na ul. XXXXX, dňa 22.06.2012 v čase okolo 20.00 hod., poškodil lak a kľučku ľavých predných dverí osobného motorového vozidla zn. XXXXX, EČV: KE XXXXX tým spôsobom, že medzi kľučku a vodičove dvere zasunul tyč a opakovane ňou zapáčil, čím takto pre poškodeného XXXXX, nar. XXXXX, trvale bytom XXXXX ul. XXXXX, spôsobil škodu vo výške 869,34 €, 

Odôvodnenie: 
Uzneseniami povereného príslušníka Okresného riaditeľstva PZ Obvodného oddelenia XXXXX - XXXXX, sp. zn. ORP-XXXXX-KE-2012 zo dňa 02.08.2012 bolo podľa § 199 ods. 1  Trestného poriadku začaté trestné stíhanie a zo dňa 30.11.2012 bolo podľa § 206 ods. 1  Trestného poriadku XXXXX vznesené obvinenie za prečin poškodzovania cudzej veci podľa § 245 ods. 1 Trestného zákona, ktorého sa mal dopustiť na tom skutkovom základe, že v Košiciach, na ul. XXXXX, dňa 22.06.2012 v čase okolo 20.00 hod., poškodil lak a kľučku ľavých predných dverí osobného motorového vozidla zn. XXXXX EČV: KE XXXXX tým spôsobom, že medzi kľučku a vodičove dvere zasunul tyč a opakovane ňou zapáčil, čím takto pre poškodeného XXXXX, nar. XXXXX, trvale bytom XXXXX ul. XXXXX, spôsobil škodu vo výške 869,34 €. 

	Preskúmaním vyšetrovacieho spisu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a poškodený XXXXX uzavreli dňa 01.03.2013 za prítomnosti probačného a mediačného úradníka na Okresnom súde XXXXX II, sp. zn. XXXXX,  dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie úprimne oľutoval a za svoje konanie sa poškodenému ospravedlnil. Poškodený XXXXX ospravedlnenie obvineného prijal, pričom náhradu škody nežiadal, pretože táto mu bola obvineným v plnej výške uhradená. 

Dňa 19.02.2012 obvinený XXXXX zložil na depozitný účet pre zmier Krajskej prokuratúry  v Košiciach, č. ú. 7000194644/8180 peňažnú sumu vo výške 50,-€ určenú vo výške 25,-€ štátu na peňažnú pomoc poškodeným trestnými činmi a vo výške 25,-€ na všeobecne prospešné účely a to v prospech XXXXX, 040 01 XXXXX, číslo účtu XXXXX. 

Obvinený XXXXX a poškodený XXXXX s týmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na bezúhonnú osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci a mám za to, že využitie odklonu v trestnom konaní formou schválenia zmieru a zastavenia trestného stíhania bude mať na obvineného pozitívny motivačný stimul k vyvarovaniu sa podobných excesov z riadneho života v budúcnosti. 

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor